PROIECTUL DECIZIEI ETAPEI DE ÎNCADRARE

Nr. 2800 din 23.04.2018

Ca urmare a solicitării de emitere a acordului de mediu adresate de S.C. CRH Ciment România SA, cu sediul în Bucureşti, str. Piaţa Charles de Gaulle, nr. 15, et. 2, sector 1, înregistrată la A.P.M. Giurgiu cu nr. 2800 din 05.04.2018, în baza Hotărârii Guvernului nr. 445/2009 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare,

 A.P.M. Giurgiu decide, ca urmare a consultărilor desfăşurate în cadrul şedinţei Comisiei de Analiză Tehnică din data de 23.04.2018, că proiectul “ Extragere agregate minerale cu redarea terenului în circuitul productiv prin taluzare și nivelare Perimetrul XIX, com. Grădinari, jud. Giurgiu”, **propus a se realiza în** com. Grădinari, sat Tîntava, tarlaua 3, parcelele 113, 114, 115, 116, jud. Giurgiu, se supune evaluării impactului asupra mediului şi nu se supune evaluării adecvate.

**Justificarea prezentei decizii**:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

* proiectul se încadrează în prevederile Hotărârii Guvernului nr. 445/2009, anexa nr. 2, pct. 2a);

**1**. *Caracteristicile proiectului:*

1. mărimea proiectului:

Prin proiect se dorește Extragere agregate minerale cu redarea terenului în circuitul productiv prin taluzare și nivelare Perimetrul XIX, com. Grădinari, jud. Giurgiu

Materia primă în cadrul acestui proiect o reprezintă nisipurile şi pietrişurile din extravilanul comunei Grădinari

 Accesul în zona se poate face din autostrada A1 București-Pitești, pe DJ 601 Ciorogârla-Bolintin Deal, pe DJ 401A Ciorogârla-Tântava, pe DC 130 Tântava-Grădinari și pe un drum de exploatare existent pe terasa mal stâng a râului Argeș.

Înainte de începerea lucrărilor, perimetrul avizat va fi bornat conform noilor coordonate de delimitare, ţinându-se cont de pilierii de siguranță și de profilele de exploatare.

În cadrul depozitelor aluvionare din terasa apare o coperta formată din sol fertil și argile loessoide cu grosimi medii de 1,5 m.

Tehnologia de decopertare presupune decaparea solului fertil și a sterilului, depunerea (haldarea) exterioara a acestuia și realizarea unui dig de contur pentru protecția cuvetei excavate.

Cantitatea de copertă ce va fi generată este de 26 000 mc. Pentru zona în care SC CRH CIMENT ROMANIA SA intenţionează extragerea nisipurilor şi pietrişurilor (perimetrul Grădinari XIX) principalele criterii de alegere a metodei de exploatare au fost:

* exploatarea se va realiza la un metru deasupra nivelului hidrostatic;
* transportul utilului se va face cu mijloace auto;
* derocarea şi încărcarea se va face mecanizat.

Pe baza acestor criterii, s-a adoptat metoda de exploatare: exploatarea zăcămintelor sub formă de depozite - balastiera cu trepte extrase în ordine descendentă, derocare mecanică şi încărcare mecanizată.

Pe perioada derulării activităţii miniere se vor extrage cca 91 000 mc de balast.

Coperta va fi depozitată temporar pe laturile perimetrului de exploatare pe teren proprietate a SC CRH CIMENT ROMANIA SA urmând a fi utilizată în totalitate in faza de închidere la acoperirea excavaţiei şi la stabilizarea taluzelor

Agregatele vor fi prelucrate în statia de sortare ce apartine S.C. CRH CIMENT ROMANIA S.A. Bucuresti, amplasata la cca. 600 m.

Coordonatele de delimitare în sistem STEREO '70 a perimetrul de exploatare **Grădinari XIX**, sunt următoarele:

| **Punct**  | **X** | **Y** |
| --- | --- | --- |
| **1** | 323 048 | 564 472 |
| **2** | 323 096 | 564 586 |
| **3** | 322 973 | 564 654 |
| **4** | 322 929 | 564 579 |
| **5** | 322 901 | 564 538 |

Suprafaţa perimetrului de exploatare **Grădinari XIX** este de 1,9397 ha.

Coordonatele de delimitare în sistem STEREO '70 a terenului proprietate CRH CIMENT ROMANIA sunt următoarele:

| **Nr.pct.** | **COORDONATE STEREO 70** |
| --- | --- |
| **X** | **Y** |
| 1 | 323 048.884 | 564 470.944 |
| 2 | 323 058.382 | 564 493.009 |
| 3 | 323 071.275 | 564 522.965 |
| 4 | 323 081.405 | 564 548.033 |
| 5 | 323 083.919 | 564 554.256 |
| 6 | 323 097.003 | 564 586.692 |
| 7 | 322 973.612 | 564 655.847 |
| 8 | 322 955.873 | 564 626.021 |
| 9 | 322 938.755 | 564 597.237 |
| 10 | 322 928.122 | 564 579.359 |
| 11 | 322 921.586 | 564 569.677 |
| 12 | 322 899.841 | 564 537.466 |

Suprafaţa perimetrului de exploatare Grădinari XIX : 1,9397 ha.

Suprafaţă afectată de excavatii: 1,6250 ha

Volum resurse exploatate: 91 000 mc.

Volumul de copertă: 26 000 mc.

Motorină necesară : 53 000 l

Uleiuri minerale necesare 5200 l.

În scop potabil, apa este asigurată din recipienţi PET (dozator tip Fântâna).

În scop menajer, alimentarea cu apă se realizează dintr-un puţ forat, existent in zona staţiei de sortare.

Modulul pentru distribuția motorinei este amplasat la staţia de sortare- spălare pe o platforma din beton impermeabilizat conectată printr-o reţea de canalizare la un separator de produse petroliere.

Pe amplasamentul investiţiei nu vor rezulta ape tehnologice sau ape menajere uzate.

În situaţia în care la finele anului 2019 nu se solicită un nou permis de exploatare, lucrările de ecologizare, închidere şi de postînchidere a suprafeţelor afectate pe perioada permisului de exploatare vor consta în:

* lucrări taluzare/compactare (reprofuilare configuraţie teren) S =0,1 ha;
* împrăştiere mecanizată a pământului in zona afectată de excavaţii (1,5 ha);
* nivelare mecanizată a suprafeţelor (1,5 ha);
* achiziţionarea gramineelor (45 kg);
* însămânţare (231 ore).

Coperta va fi utilizată în faza de închidere la acoperirea excavaţiei.

Prin execuţia lucrărilor de nivelare se va realiza o pantă a terenului, lucrare care va împiedica stagnarea/băltirea apei pluviale.

1. cumularea cu alte proiecte existente și/sau aprobate – zona face parte vor forma un complex de articulare a unității peisagistice;
2. utilizarea resurselor naturale, în special a solului, a terenului, a apei și a biodiversității:
* agregate minerale – acestea vor fi încărcate direct în autobasculante și transportate la stația de spălare sortare;
	+ terenul pe care se va realiza proiectul va valorifica superior terenul;
	+ agregatele minerale sunt resurse neregenerabile și prin extracția lor aceste resurse naturale nu se mai pot reface;
* alimentarea cu apă nu este cazul;
1. producţia de deşeuri – în perioada de execuţie a lucrărilor de exploatare vor rezulta deşeuri menajere şi decopertă care se va utiliza pentru nivelat în zona exploatată,
2. poluarea și alte efecte nocive:
* sursele de emisii: extragerea propriu zisă a agregatelor minerale, funcţionarea motoarelor utilajelor de transport;
* sursele de zgomot şi vibraţii: circulaţia autobasculantelor şi autocamioanelor care transportă agregatele;
1. riscul de accident majore și /sau dezastre relevante pentru proiect, inclusiv cele cauzate de schimbări climatice, conform cunoștințelor științifice – pot să apară riscuri pentru mediu dacă nu sunt respectate măsurile propuse pentru protecția factorilor de mediu;
2. riscurile pentru sănătatea umană - prin soluţiile constructive adoptate şi un management corespunzător proiectul nu va implica riscuri pentru sănătatea umană.

**2**. *Localizarea proiectelor:*

2.1. utilizarea existentă a terenului – Certificatul de urbanism nr. 6/12.03.2018, emis de Primăria comunei Grădinari, județul Giurgiu; folosința actuală teren extravilan arabil;

2.2. bogăția, disponibilitate, calitatea și capacitatea de regenerare relative ale resurselor naturale din zonă și din subteranul acesteia:

* + terenul pe care se va realiza proiectul va valorifica superior terenul ;
	+ agregatele minerale sunt resurse neregenerabile și prin extracția lor aceste resurse naturale nu se mai pot reface;

2.3. capacitatea de absorbţie a mediului, natural, acordându-se o atenţie specială următoarelor zone:

1. zonele umede, zone riverane, guri ale râurilor –nu se folosește apa în procesul de producție;
2. zonele costiere și mediul marin – obiectivul nu este amplasat în zone costiere sau mediu marin;
3. zonele montane şi forestiere – obiectivul nu este amplasat în zone montane şi împădurite;
4. rezervaţii și parcurile naturale – nu este cazul;
5. ariile clasificate sau zonele protejate prin legislaţia în vigoare: nu este cazul;
6. zone clasificate sau protejate de dreptul național; zone Natura 2000 desemnate de statele membre în conformitate cu Directiva 92/43/CEE și cu Directiva 2009/147/CE: nu este cazul;
7. zonele în care au existat deja cazuri de nerespectare a standardelor de calitate a mediului prevăzute în dreptul Uniunii și relevante pentru proiect sau în care se consideră că există astfel de cazuri: nu au fost înregistrate astfel de situaţii;
8. zonele cu o densitate mare a populației: nu este cazul;
9. peisajele și situri importante din punct de vedere istoric, cultural sau arheologic: nu este cazul.

3. Tipurile și caracteristicile impactului potenţial:

1. importanța și extinderea spațială a impactului: zona geografică şi dimensiunea populației care poate fi afectată – proiectul poate avea impact semnificativ asupra terenurilor învecinate;
2. natura impactului - afectarea factorilor de mediu va fi una redusă, iar impactul asupra solului va fi unul pozitiv;
3. natura transfrontieră a impactului – nu este cazul;
4. intensitatea şi complexitatea impactului – proiectul poate avea impact semnificativ asupra terenurilor învecinate;
5. probabilitatea impactului – din analiza listei de control rezultă că proiectul propus poate avea un impact semnificativ asupra mediului;
6. debutul, durata, frecvenţa şi reversibilitatea preconizate ale impactului –– posibil impact semnificativ asupra mediului pe o perioadă mare de timp;
7. cumularea impactului cu impactul altor proiecte existente și/sau aprobate - există un impact cumulativ cu efecte semnificative asupra mediului, cu alte bazine piscicole existente și propuse a se realiza în vecinătate;
8. posibilitatea de reducere efectivă a impactului - prin soluțiile constructive adoptate și un management corespunzător, proiectul nu va implica riscuri pentru sănătatea umană și pentru mediu.

II. Motivele care au stat la baza luării deciziei etapei de încadrare în procedura de evaluare adecvată sunt următoarele: nu este cazul, conform decizie etapei de evaluare iniţială nr. 2800 din 13.04.2018.

Pe parcursul derulării procedurii de evaluare a impactului asupra mediului publicul interesat de proiectul propus a fost informat despre solicitarea acordului de mediu, de către:

* A.P.M. Giurgiu – afişare pe pagina web în data de 13.04.2018;
* SC CRH Ciment România SRL – publicare în ziarul „Jurnal Giurgiuveanul” din data de 16.04.2018 şi afişare la sediul Primăriei Grădinari în data de 23.07.2018.

Nu s-au înregistrat contestaţii din partea publicului şi nu s-au înregistrat solicitări privind consultarea documentaţiei.

Prezenta decizie poate fi contestată în conformitate cu prevederile H.G. nr. 445/2009, art. 24, 25 şi 29 şi ale Legii Contenciosului Administrativ nr. 554/2004, cu modificările şi completările ulterioare.

Menţiuni despre procedura de contestare administrativă şi contencios administrativ

“Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile sau omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte cerinţele prevăzute la art. 2 lit. e) din H.G. nr. 445/2009, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă odată cu decizia etapei de încadrare, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 24 din H.G. nr. 445/2009 au obligaţia să solicite autorităţii publice emitente a deciziei menţionate la art. 24 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la alin. (1) în termen de 30 zile de la data înregistrării acestei la acea autoritate.

Procedura de soluţionare a plângerii prealabile prevăzute la alin. (1) şi (2) este gratuită şi trebuie să fie echitabilă, rapidă şi corectă”.